Natten mellem den 14. og 15. maj i år anholdt Nordjyllands Politi fire mænd på mellem 23 og 36 år, som de har sigtet for at ville sprænge hæveautomaten ved Hals Sparekasse i Hals i luften. To af de fire sigtede blev anholdt uden for banken, hvor de sad i en stjålet bil. I den bil fandt Nordjyllands Politi materialer, der kunne bruges til sprængningen. Samme nat blev de resterende to sigtede anholdt og dagen efter blev alle fire varetægtsfængslet ved Retten i Hjørring og onsdag blev varetægtsfængslingen forlænget i to uger ved Retten i Aalborg. Alle de sigtede nægter sig skyldige i tyveriforsøget.

Referat:
Nordjyllands Politi anholdt 14. maj fire mænd, de mistænker, ville sprænge hæveautomaten ved Hals Sparekasse i Hals.